armvectores/hy_wikipedia_2023 huggingface dataset:
Լուիս Բարագան

Լուիս Բարագան (Luis Barragán, մարտի 9, 1902(1902-03-09)[…], Գվադալախարա, Մեքսիկայի Միացյալ Նահանգներ - նոյեմբերի 22, 1988(1988-11-22)[…], Մեխիկո, Մեքսիկայի Միացյալ Նահանգներ), 20-րդ դարի մեքսիկացի ամենանաազդեցիկ ճարտարապետը։ Սկզբնական շրջանում հարել է Լե Կորբյուզիեի ինտերնացիոնալ ոճին (նրան համարում էր իր ուսուցիչը), սակայն ավելի ուշ անցել է հարթ ձևերով բնորոշ մինիմալիզմին` պահպանելով ազգային ավանդույթները։ Օգտագործել է վառ գույներ, մեքսիկական ավանդական նյութեր, առատ ջուր և շատրվաններ, բնական կանաչ։ Ճարտարապետն իր ոճն անվանում էր «զգայական ճարտարապետություն»։ Մեխիկոյի իր առանձնատունը (1947) Համաշխարհային ժառանգության հուշարձան է։ Երկրորդ ճարտարապետն է, որ ստացել է Պրիցկերի ճարտարապետական մրցանակ։


== Կյանքը ==
Բարագանը ծնվել է Խալիսկո նահանգի Գվադալախարա քաղաքում։ 1923 թվականին ավարտել է Գվադալախարայի ինժեներական դպրոցը։ Շատ է ճանապարհորդել, եղել է Իսպանիայում և Ֆրանսիայում։ Ֆրանսիայում ծանոթացել է գրող, դիզայներ և նկարիչ Ֆերդինանդ Բաքի գործերին, որոնցից մեջբերումներ է արել ողջ կյանքի ընթացքում։ Երկար ժամանակ Նյու Յորքում ապրելուց հետո 1931 թվականին նա կրկին մեկնել է Ֆրանսիա` այնտեղ ծանոթանալով մեքսիկացի բնանկարիչ Օրոսկոյի, ճարտարապետական ամսագրի խմբագիր Ֆրեդերիկ Կեյզլերի հետ։ Ֆրանսիայում Բարագանը հանդիպել է Լե Կորբյուզիեին, այցելել Ֆերդինանդ Բաքի հիմնած այգիներ։
Գվադալախարայում նրա նախագծով կառուցվել են տասնյակ առանձնատներ։ Այդ տներն իրար մոտ են` մեկը մյուսից մի քանի րոպե քայլելու հեռավորությամբ։
1945 թվականին Լուիս Բարագանն սկսում է աշխատել Մեխիկոյում բնակելի համալիրի նախագծի շուրջ։ 1947 թվականին նա կառուցում է սեփական առանձնատուն և ստուդիա։ 1957 թվականին նրա նախագծով կառուցվում են Torres de Satélite ինքնատիպ 7 շենքերը, որոնք աչքի են ընկնում իրենց բարակ, երկար ձևերով։ Այս նախագծի համար Բարագան 1957 թվականին ստացել է Պրիցկերի ճարտարապետական մրցանակ։ 1964 թվականին ճարտարապետ Խուան Մադալենոյի հետ նախագծել է Լոմաս Վերդես բնակելի թաղամասը։ Նույն թվականին նա Մեխիկոյում իրականացնրել է իր ամենահայտնի գործերից մեկը` San Cristóbal Estates նախագիծը։
Բարագանի իրականացրած նախագծերը հիմնականում գտնվում են Մեխիկոյում։


== Պատկերասրահ ==

		
		
		


== Լուիս Բարագանի տուն-ստուդիան ==
Բարագանը իր ստուդիան է հիմնել Մեխիկոյում։ Ներկայումս այն թանգարան է, սակայն էքսկուրսիաներ կազմակերպվում են միայն նախօրոք ներկայացված հայտերով։ Տուն-ստուդիան կառուցվել է 1948 թվականին։ Այնտեղ է ճարտարապետն ապրել իր ողջ կյանքում։ Տունը լավագույնս ներկայացնում է Բարագանի ճարտարապետական ոճի էությունը։ 2004 թվականին տուն-ստուդիան Համաշխարհային ժառանգության հուշարձան է հռչակվել։

		
		
		


== Ծանոթագրություններ ==


== Արտաքին հղումներ ==
Բարագանի հիմնադրամի կայքէջ
Լուիս Բարագանի տուն-ստուդիան
Ամբյուտրի

Ամբյուտրի (ֆր.՝ Ambutrix), կոմունա Ֆրանսիայում՝ Ռոն Ալպեր մարզում՝ Էն գավառում։
INSEE կոդը՝ 01008։


== Աշխարհագրություն ==
Կոմունան գտնվում է 400 կմ հարավ-արևելք Փարիզից, 45 կմ հյուսիս-արևելք Լիոնից, 31 կմ հարավ Բուրկ էն Բրեսեյից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևները հազվադեպ են լինում և հիմնականում ամռանը։


== Բնակչություն ==
2010 թվականի տվյալներով քաղաքում ապրում է 729 մարդ։


== Վարչակազմ ==


== Տնտեսություն ==
2010 թվականի տվյալներով 511 մարդկանցից 400 (15-64 տարեկան) տնտեսապես ակտիվ են, 111 -ը՝ պասիվ (ակտիվության ինդեքսը՝ 78,3%, 1999 թվականին 73.0% էր)։ 400 ակտիվ բնակիչներից 376-ը (207 տղամարդ և 169 կին) աշխատում են, գործազուրկ էր 24-ը (8 տղամարդ և 56 կին)։ 111 պասիվներից 34-ը աշակերտներ և ուսանողներ են, 41-ը՝ թոշակառուներ, 36-ն էլ պասիվ են այլ պատճառներով։


== Պատկերասրահ ==

		


== Ծանոթագրություններ ==
Բեստենզե

Բեստենզե (գերմ.՝ Bestensee), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդ շրջանի կազմի մեջ։ Բնակչությունը 6732 մարդ է (2010 թվականի դեկտեմբերի 31–ի տվյալներով)։ Զբաղեցնում է 37,79 կմ² տարածք։ Պաշտոնական կոդը՝ 12 0 61 020։
Կոմունան ստորաբաժանվում է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Արտահանում

Արտահանում՝ հասկացությունն առաջացել է լատ.՝ exporto բառից, որը բառացիորեն նշանակում է երկրի սահմանից դուրս հանել ապրանքներ և ծառայություններ։ Այդպիսի ծառայությունների և ապրանքների գնորդին ընդունված է անվանել «ներմուծող», իսկ արտաքին վաճառողին՝ «արտահանող»։ Ներկայումս ցանակացած ապրանքների և ծառայությունների ներմուծումը, որը իրականացվում է իրավական օրենքներով մի երկրից մյուսը, համարվում է առևտրային ոլորտում ամենատարածված գործունեության տեսակներից մեկը։ Ահա թե ինչու, արտահանման հետ միասին ներմուծումը կազմում է միջազգային տնտեսական հարաբերությունների հիմքը։


== Հիմնական տեղեկություններ ==
Ապրանքների արտահանումը որոշակի հատկություններով նյութական բարիքների դուրսբերումն է։ Ծառայությունների արտահանումը արտադրական և սպառողական բնույթի ծառայությունների տրամադրումն է արտասահմանյան գործընկերներին։ Կապիտալի արտահանումը միջոցների ներդրումներն են՝ արտասահմանում սեփական արտադրություն կազմակերպելու համար։
Գոյություն ունեն ապրանքների արտահանման հետևյալ տեսակները՝ տվյալ երկրում արտադրվող և վերամշակվող ապրանքների դուրսբերում, ապրանքների արտահանում (հատկապես հում և կիսաֆաբրիկատ) արտասահմանում մշակելու և հետագայում վերադարձնելու համար, հայրենական ապրանքների ժամանակավոր արտահանում (ցուցահանդեսների, տոնավաճառների, աճուրդների և այլն), որին հաջորդում է հետվերադարձը, ապրանքների միջկորպորացիոն առաքում, վերարտահանում՝ ապրանքների դուրսբերում, որոնք նախկինում դուրս են բերվել երկրից առանց մշակման վերարտահանող երկրում կամ վաճառվել են միջազգային աճուրդներում, բորսաններում։
Ներմուծման և արտահանման արժեքների հիմնական ցուցանիշներից մեկը պետության համար համարվում է առևտրի հաշվեկշիռը։ Այն արտացոլում է ապրանքների ու ծառայությունների արտահանման և ներմուծման տարբերությունը երկրում։ 2010 թ. դրությամբ այդ վարկանիշում առաջատար դիրք են զբաղեցնում համապատասխանաբար Գերմանիան, ՉԺՀ-ն և Ռուսաստանի Դաշնությունը։ Միևնույն ժամանակ այս ցուցանիշը չի կարող ճշգրիտ արտահայտել երկրի տնտեսական դրությունը։ Արտահանման ծավալով Ռուսաստանը զբաղեցնում է միայն 10-րդ տեղը։ Առաջին տեղում ԵՄ-ն է։


== Ծանոթագրություններ ==
Լոկուս (մրցանակ)

Մրցանակ «Լոկուս» (անգլ.՝ The Locus Poll), գիտական ֆանտաստիկա և ֆենտեզի բնագավառների գրական մրցանակ, շնորհվում է 1971 թվականից սկսած ամեն տարի` «Լոկուս» ամսագրի (անգլ.՝ Locus Magazine) ընթերցողների քվեարկության արդյունքում։


== Անվանակարգեր ==
Գոյություն ունեն 13 անվանակարգեր.

մրցանակ «Լոկուս» լավագույն գիտաֆանտաստիկ վեպի համար
մրցանակ «Լոկուս» լավագույն ֆենտեզի վեպի համար
մրցանակ «Լոկուս» լավագույն դեբյուտային վեպի համար
լավագույն վիպակ
լավագույն կարճ վիպակ
լավագույն պատմվածք
լավագույն հրապարակախոսական գիրք
լավագույն հեղինակային հավաքածու
լավագույն անթոլոգիա
լավագույն նկարիչ
լավագույն թերթ
լավագույն խմբագիր
լավագույն գրքային հրատարակչությունԼավագույն վեպի համար անվանակարգը գոյություն է ունեցել 1971 թվականից, այնուհետև տարանջատվել է երկու մասի՝ լավագույն գիտաֆանտաստիկ վեպ և լավագույն վեպ ֆենտեզի ժանրում։ 1989-1999 թվականներին շնորհվել է մրցանակ լավագույն սարսափ վեպի համար։


== Քվեարկության մեթոդիկա ==
Ընտրական հաղորդագրերը տպագրվում են թերթի փետրվարյան թողարկման մեջ` ընդգրկուն, բայց չսահմանափակող ցանկով։ Դրանք պետք է ուղարկված լինեն մինչև ապրիլի 15-ը։ Արդյունքները սովորաբար հրապարակվում են հուլիսին կամ օգոստոսին։
Յուրաքանչյուր կատեգորիայում կարելի է ընտրել մինչև հինգ հրատարակություն` դրանք դասակարգելով նվազման կարգով։ Արդյունքները վերածվում են աղյուսակի` համաձայն «Կարրի համակարգ»-ի (մշակվել է Կարր Տերրիի կողմից՝ որպես Ավստրալիական քվեարկության համակարգի տարատեսակ)։ Կարրի համակարգում 1-ին տեղը ստանում է 8 միավոր, 2-րդ տեղը` 7 միավոր, և այդպես շարունակ։ Հարցման արդյունքները գնահատվում են միավորների նվազման կարգով։ Հրապարակված արդյունքները ներառում են յուրաքանչյուր հրատարակության միավորների քանակը, նաև լրիվ ձայների և առաջին տեղերի քանակը։ Յուրաքանչյուր կատեգորիայում ներառվում է 20 հրատարակություն։


== Առավելագույն քանակությամբ մրցանակ ստացած մարդիկ ==
2011 թվականի հուլիսի դրությամբ հետևյալ մարդիկ ստացել են առավելագույն քանակությամբ Լոկուս մրցանակ.

Դոզուա Գարդներ - 36
Մայքլ Ուելան - 28
Ուրսուլա Կրյոբեր Լե Գուին - 21
Հարլան Էլիսոն - 18
Նիլ Գեյման - 17
Դեն Սիմմոնս - 12
Ջորջ Ռեյմոնդ Ռիչարդ Մարտին - 12
Տերրի Կարր - 11
Կոննի Ուիլլիս - 11
Արնի և Քեթի Ֆեններ - 11
Ջոն Վարլի - 10
Ռոբերտ Սիլվերբերգ - 9
Օրսոն Սքոթ Կարդ - 8
Լյուցիուս Շեպարդ - 8
Էլեն Դաթլոու - 8
Այզեկ Ազիմով - 7
Չայնա Մևիլ - 7
Ջին Վուլֆ - 6
Քիմ Ռոբինսոն - 6


== Տես նաև ==
Նեբյուլա մրցանակ
Հյուգո մրցանակ


== Ծանոթագրություններ ==


== Արտաքին հղումներ ==
Մրցանակի պաշտոնական կայք Archived 2013-08-28 at the Wayback Machine.
«Լոկուս» մրցանակը «Лаборатория Фантастики» կայքում
Մոշկովկա (այլ կիրառումներ)

Մոշկովկա, կարող է վերաբերել՝

Մոշկովկա - գյուղ, Ուկրաինայի Ժիտոմիրի մարզի Ժիտոմիրի շրջանում
Մոշկովկա - գյուղ, Ուկրաինայի Ժիտոմիրի մարզի Կորոստենի շրջանում
Կարսի պաշարում (1828)

Կարսի պաշարում, 1828-1829 թվականների Ռուս-թուրքական պատերազմի ճակատամարտերից մեկը, որը տեղի է ունեցել 1828 թվականի հունիսի 20-ից (հուլիսի 2) - հունիսի 23-ը (հուլիսի 5) Կարսում։ Ճակատամարտը 19-րդ դարում Կարսի բերդի առաջին գրավումն է ռուսական զորքերի կողմից։ Այս ճակատամարտից հետո ռուսական զորքերը երկու անգամ ևս պաշարել են Կարսի բերդը։
Օսմանյան կայսրությանը պատերազմ էր հայտարարել ռուս կայսր Նիկոլայ I-ը։ Պատճառը Սև ծովի նեղուցներում նավարկության պայմանների խախտումն էր Բարձր դռան կողմից, ինչպես նաև պրովոկացիոն գործողությունները, որոնք նախաձեռնել էին օսմանյան թուրքերը։ Կարսի գրավման հիմնական նպատակը թուրքական ուժերի ուշադրության շեղումն էր պատերազմի հիմնական թատերաբեմից՝ Բալկանյան թերակղզուց։
Կոմս Պասկևիչ-Էրիվանսկին անձամբ ղեկավարելով զորքերը՝ 1828 թվականի հունիսի 14-ին (26-ին) Կումայրիից շարժվել է Կարս, պարտության մատնել թուրքական հեծելազորին և ստիպել հունիսի 23-ին (հուլիսի 5-ին) հանձնվել։ Ընդ որում, թուրքական բանակը բերդում ուներ զենքի և վառոդի հարուստ պաշարներ։


== Ծանոթագրություններ ==
Պավլովոլույսկ

Պավլովոլույսկ (ուկրաիներեն՝ Павловолуйськ), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Պավլովոլույսկ գյուղում բնակվում էր 34 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլոս Սանտանա

Կառլոս Աուգուստո Ալվես Սանտանա (իսպ.՝ Carlos Augusto Alves Santana, հուլիսի 20, 1947(1947-07-20), Autlán de Navarro, Խալիսկո, Մեքսիկայի Միացյալ Նահանգներ), մեքսիկացի հայտնի երգիչ և երաժիշտ է։ Ծնվել է 1947 թվականի հուլիսի 7-ին Աուտլան դե Նավառոյում, Մեքսիկա։ Գրեմիի բազմակի տիտղոսակիր է։ 1960-1970 թվականներին նա հայտնի դարձավ իր «Black Magic Woman» դասական կատարումներով։


== Կենսագրություն ==
Երբ Կառլոսը հինգ տարեկան էր, նրա հայրը պրոֆեսիոնալ ջութակահար՝ Խոսե Սանտանան, իր ուժերով սովորեցրեց ավագ որդուն երաժշտություն և ջութակ։


== Սկավառակագրություն ==


=== Ալբոմներ Santana խմբի հետ ===
Santana (1969)
Abraxas  (1970)
Santana III, (1971)
Caravanserai (1972)
Welcome (1973)
Lotus (Live) (1974)
Borboletta (1974)
Amigos (1976)
Festival (1977)
Moonflower  (1977)
Inner Secrets (1978)
Marathon  (1979)
Zebop! (1981)
Shango  (1982)
Beyond Appearances (1985)
Freedom  (1987)
Spirits Dancing in the Flesh (1990)
Milagro  (1992)
Sacred Fire: Live in South America (1993)և այլն։


=== Ֆիլմեր ===
Carlos Santana--Influences (video)
Sacred Fire. Live in Mexico. (video & DVD)
Supernatural (video & DVD)
Viva Santana (DVD)
Santana Live By Request (DVD)


== Ծանոթագրություններ ==


== Արտաքին հղումներ ==

Կարլոս Սանտանա. 14 փաստ
Մոգիլնո (գյուղ, Ռուդնյանսկի շրջան)

Մոգիլնո (ռուս.՝ Могильно), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 197 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օօ (լաոսյան տառ)

Օօ («գավաթ»), լաոսերեն այբուբենի 25-րդ տառը։ Նման է թաիլանդերեն այբուբենի հենց «օանգ» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է խուլ։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Խաչենիկ

Խաչենիկ, հայկական արական անուն։ Առաջացել է հայերեն խաչ բառից՝ ճիշտ այն ձևով, ինչպես Սաթենիկ, Վարսենիկ, Արփենիկ, Նազենիկ անձնանունները։ Մեկ անգամ հիշատակված է անթվական մի հիշատակարանում որպես Խաչենիկ վարդապետ։


== Ծանոթագրություններ ==
Ենգիջա

Անվան այլ կիրառումների համար տե՛ս՝ Ենգիջա (այլ կիրառումներ)Ենգիջա (ադրբ.՝ Yengicə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Ծանոթագրություններ ==
69

69 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 69 թվականն է, 
I դարի 69-րդ տարին։


== Դեպքեր ==


== Ծնունդներ ==


== Մահեր ==
Պեսկի (գյուղ, Լուբնիի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Պեսկի գյուղում բնակվում էր 640 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6229) Տուրսաչան

(6229) Տուրսաչան (անգլ.՝ Tursachan), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 4-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,079806 ա. մ., առավելագույնը մոտենում է 2,509 ա. մ. հեռավորության վրա և հեռանում 3,6506 ա. մ.։ Արեգակի շուրջ մեկ ամբողջական պտույտ է կատարում 1974,16 երկրային օրվա ընթացքում, իր ուղեծրով շարժվելով միջինում 0,182356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6229) Տուրսաչան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7468) Անֆիմով

(7468) Անֆիմով (անգլ.՝ Anfimov), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 17-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,041521 ա. մ., առավելագույնը մոտենում է 2,6619 ա. մ. հեռավորության վրա և հեռանում 3,4212 ա. մ.։ Արեգակի շուրջ մեկ ամբողջական պտույտ է կատարում 1937,47 երկրային օրվա ընթացքում, իր ուղեծրով շարժվելով միջինում 0,185809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7468) Անֆիմով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գերան Չայ

Գերան Չայ, գետ Ադրբեջանում, Կուրի ավազանում, Կյուրաքչայի վտակի ճյուղերից մեկը։ Համապատասխանում է նախկին Առանռոտ գետին։ Երկարություն 81 կմ, ավազանի մակերես 441 կմ²։


== Ծանոթագրություններ ==
Բուրատա (գետ)

Բուրատա (ռուս.՝ Бурата), գետ Ռուսաստանում, հոսում է Ռոստովի մարզում և Կալմիկիա հանրապետությունում։ Գետաբերանը տեղակայված է Նաին Շարա գետի աջ ափում 60 կմ հեռավորության վրա։ Գետի երկարությունը 32 կմ է, ավազանի տարածքը 161 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Դոն գետն է։ Գետի ենթաավազանը Հյուսիսային Դոնցա գետն է։ Գետի գետային ավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010500912107000017687
Հիդրոլոգիական ուսումնասիրությունների կոդը - 107001768
Ավազանի կոդը - 05.01.05.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սևերո-Վոստոչնիե Սադի

Սևերո-Վոստոչնիե Սադի (ռուս.՝ Северо-Восточные Сады, ադըղե.՝ Темыр-Къокӏыпӏэ Чъыгхатэхэр, թարգմանաբար՝ հյուսիսարևելյան այգիներ), հայաբնակ խուտոր Ռուսաստանի Դաշնության Ադըղեայի Հանրապետության Մայկոպի շրջանում։ Գտնվում է շրջկենտրոն Տուլսկիից 20 կմ հյուսիս, ծովի մակարդակից 211 մ բարձրության վրա։ Կիրովի գյուղական համայնքի վարչական կենտրոնն է։


== Բնակչությունը ==
Խուտորի բնակչությունը 2019 թվականի տվյալներով կազմում է 3584 մարդ։

Համաձայն 2002 թվականի հաշվառումների, այնտեղ բնակվում էր 3325 մարդ, որոնցից 3187 մարդ նշել է իր ազգային պատկանելիությունը։

Բնակիչներն զբաղվում են հացահատիկային բույսերի և արևածաղկի մշակությամբ, անասնապահությամբ և այգեգործությամբ։ Գյուղն ունի միջնակարգ դպրոց, մշակույթի տուն, բուժկայան և մանկապարտեզ։


== Պատմությունը ==
Հիմնադրվել է 1910 թվականին։ Հայերը եկել են Գանձակից և Գրոզնիից։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեիրմեն Դերեսի

Դեիրմեն Դերեսի, Դեյիրմեն Դերեսի, Տեիրմեն Տերեսի, Տեյիրմեն Տերեսի լեռնանցք (հովիտ), ծովային Կիլիկիայում, Ամանոսի լեռներում։ Բարձրադիր է և դժվարամատույց։


== Ծանոթագրություններ ==
Եղրևանի սովորական

Եղրևանի սովորական (լատ.՝ Syrínga vulgáris) ձիթենազգիների ընտանիքի հայտնի մշակաբույսեր։


== Կենսաբանական նկարագիր ==
5-7 մետր բարձրությամբ գեղեցիկ, տերևաթափ խոշոր բույս։ Ունի դեղնամոխրավուն կամ ձիթականաչավուն մերկ ընձյուղներ։ Ճյուղերը ծածկված են մոխրագույն, հարթ կեղևով։
Ունի 5-12 սմ երկարությամբ և 4-9 սմ լայնությամբ հասարակ տերևներ, ձվաձևից մինչև սրտաձև, փայլուն, մուգ կանաչ։ Բրգաձև հուրաններում են հավաքված ծաղիկները, որոնք առաջանում են գագաթային ընձյուղների վրա, ունեն 10-26 սմ երկարություն։ Յուրաքանչյուր հուրանում հավաքված են 100-ից մինչև 400-ծաղիկ։ Հանդիպում են մուգ մանուշակագույն, սպիտակ, վարդագույն կամ այլ գույնի ծաղիկներ։ Լիաթերթիկ ծաղիկ ունեցող սորտերը բարձր են գնահատվում։
Պտուղը տուփիկ է, որը հասունանալիս բացվում է։ Սերմերը մանր են։ Պատկանում է ձիթազգիների ընտանիքին։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին և ողջ ձմռան ընթացքում մնում է թփի վրա։


== Տարածում ==
Եղրևանու հայրենիքը կարպատյան շրջանն է, Բալկանյան թերակղզու լեռները, Հունգարիան, Ռումինիան, Հարավսլավիան, Բուլղարիան, Հունաստանը։ Հայաստան է ներմուծվել անհիշելի վաղ ժամանակներից և լայնորեն օգտագործվում է որպես դեկորատիվ ծաղկային տեսակ։

		
		
		
		


== Կիրառում ==
Պահանջկոտ է հողի նկատմամբ, լուսասեր է, խոնավասեր, ցրտադիմացկուն։ Թարմ ծաղիկներից ստանում են եթերային յուղեր (0.1-0.2%), որն օգտագործում են օծանելիքի արտադրության մեջ։ Աշխարհում հայտնի են եղրևանու ավելի քան 350 տեսակ։


== Ծանոթագրություններ ==


== Գրականություն ==
Լ. Վ. Հարութունյան - Քո շրջապատի թփերը Սովետական գրող հրատարակչություն Երևան 1984 թվական 220 էջ
Рубцов Л. И. и др. Виды и сорта сирени, культивируемые в СССР. — Киев: Наукова Думка, 1980.
Древесные породы мира. //Том 3/ Древесные породы СССР / Под. ред. Калуцкого К. К.. — М.: Лесная промышленность, 1982. — С. 190—191. — 264 с.(չաշխատող հղում)
Гроздова Н. Б., Некрасов В. И., Глоба-Михайленко Д. А. Деревья, кустарники и лианы (справочное пособие) / Под. ред. Некрасова В. И.. — М.: Лесная промышленность, 1986. — С. 235. — 349 с.
Колесников А. И. Декоративная дендрология. — М.: Лесная промышленность, 1974. — С. 514—516. — 704 с.
Алтымышев  А. Лекарственные богатства Киргизии (природного происхождения). — Ф.: Кыргызстан, 1976. — С. 175—176. — 352 с.
Бурмистров А. Н., Никитина В. А. Медоносные растения и их пыльца: Справочник. — М.: Росагропромиздат, 1990. — С. 153. — 192 с. — ISBN 5-260-00145-1
Ադուրյան

Ադուրյան, հայկական ազգանուն։


== Ազգանունը կրողներ ==


== Ծանոթագրություններ ==
Կաստելետո սոպրա Տիչինո

Կասթելեթո սոպրա Տիչինո (իտալերեն՝ Castelletto sopra Ticino), քաղաք Իտալիայի Պիեմոնտ մարզի Նովարա գավառում։
Բնակչությունը 10000 մարդ է (2010 թվականի տվյալներով)։ Բնակչության խտությունը 684 մարդ/կմ² է։ Տարածքը 15 կմ² է։ Փոստային ինդեքսը՝ 28053։ Հեռախոսային կոդը՝ 0331։
Բնակավայրի հովանավորն է համարվում Սան Անտոնիա աբատեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0331 971901
Էլեկտրոնային հասցե։ ufficiosegreteria@comune.castellettosopraticino.no.it
Պաշտոնական կայք։ www.comune.castellettosopraticino.no.it


== Տես նաև ==
Իտալիայի գավառներ


== Արտաքին հղումներ ==
Կասթելեթո սոպրա Տիչինոյի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վուլվերհեմպտոն Ուոնդերերս

Վուլվերհեմպտոն Ուոնդերերս ֆուտբոլային ակումբը անգլիական պրոֆեսիոնալ ֆուտբոլային ակումբ է և մասնակցում էր Պրեմիեր լիգայում, հիմնվել է Վուլվերհեմպտոն քաղաքում։
Կոնկուդերա

Կոնկուդերա (ռուս.՝ Конкудера), գետ Ռուսաստանում, հոսում է Բելորեցկի մարզում։ Գետաբերանը տեղակայված է մամի գետի ձախ ափին 373 կմ հեռավորության վրա։ Գետի երկարությունը 153 կմ է։

Ջրային օբյեկտի, պետական ջրային գրանցման կոդը - 18030200512117100033439


== Ծանոթագրություններ ==


== Արտաքին հղումներ ==
[1]
[2]
Չուկոտսկի շրջան

Չուկոտսկի շրջան (ռուս.՝ Чукотский район, չուվաշերեն՝ Чукоткакэн район), մունիցիպալ շրջան Ռուսաստանի Դաշնության Չուկոտկայի ինքնավար օկրուգում։
Ստեղծվել է 1927 թվականին։ Վարչական կենտրոնը՝ Լավրենտիյա։


== Աշխարհագրություն ==
Շրջանի տարածքի մակերեսը կազմում է 30700 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 4808 մարդ։ Բնակչության խտությունը կազմում էր 0,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անդրանիկ Մխիթարյան

Անդրանիկ Մխիթարյան (փետրվարի 4, 1946(1946-02-04), Սուսեր, Թալինի շրջան, Հայկական ԽՍՀ, ԽՍՀՄ), հայ գեղանկարիչ։ Հայաստանի նկարիչների միության անդամ։ ՀՀ բանակի կապիտան (2000)։


== Կենսագրություն ==
Անդրանիկ Մխիթարյանը ծնվել է 1946 թվականին Թալինի շրջանի Սուսեր գյուղում։ Սովորել է Երևանի Խաչատուր Աբովյանի անվան մանկավարժական ինստիտուտի գեղարվեստական դաստիարակության ֆակուլտետի նկարչա-գծագրական բաժնում։ Անդամակցել է մանկավարժական ինստիտուտում գործող Հայ հայրենասերների միության մասնաճյուղ հանդիսացող խմբակին (Ռուբիկ Հովսեփյանի գլխավորությամբ)։ Թռուցիկներ տարածելու պատճառով կալանավորվել է 1968 թվականի ապրիլի 16-ին։ Մայիսի 28-ին խափանման միջոց կալանքը փոխվել է չհեռանալու մասին ստորագրությամբ։ Դատապարտվել է 1 տարի ազատազրկման։ 1970 թվականին ավարտել է ինստիտուտը, տեղափոխվել Աշտարակ և աշխատել է տեղի գեղարվեստի դպրոցում։ 1988 թվականից մասնակցել է Արցախյան շարժմանը։ Եղել է Աշտարակի «Ղարաբաղ» կոմիտեի անդամ։ 1990-1991 թվականներին զբաղվել է ինքնապաշտպանական ջոկատների կազմակերպմամբ։ 1994-1995 թվականներին եղել է Աշտարակի գեղարվեստի դպրոցի տնօրենը։ 1995 թվականից հրավիրվել է ՀՀ պաշտպանության նախարարություն և մինչև 2004 թվականը եղել է ՀՀ պաշտպանության նախարարության մշակույթի և հասարակական կապերի բաժնի պետի տեղակալը։ ՀՀ բանակի կապիտան է (2000)։ 


== Ստեղծագործական գործունեություն ==
Մխիթարյանը նկարել սկսել է մանկության տարիներից։ Ազդվել է հայկական մանրանկարչական արվեստից, որով էլ ձևավորվել են նրա գեղագիտական հայացքները։ 
1998 թվականից անդամակցում է Հայաստանի նկարիչների միությանը։ Ցուցադրվում է 1974 թվականից. ունեցել է անհատական ցուցահանդեսներ (առաջինը՝ Երևանի ժուռնալիստների տանը՝ 1975 թվականին), մասնակցել  մի շարք խմբակային ցուցադրությունների։ Ստեղծագործությունները ցուցադրվել են Երևանի Սպայի տանը (1996), Ճամբարակում (1997), Օշականի դպրատանը (2008), Լիբանանում (2004), Գլենդելում (2012), Հայաստանի նկարիչների միությունում, Երևանի կամերային թատրոնում, Հայաստանի ռազմական թանգարանում կազմակերպված ցուցահանդեսներին։
Իր կտավներում Մխիթարյանը պատկերել է Մաշտոցին, Նարեկացուն, Կոմիտասին։ Ստեղծագործում է բնանկարի, դիմանկարի, գրաֆիկայի, նատյուրմորտի ժանրում։ 


== Մրցանակներ ==
Համաբանակային ցուցահանդես-մրցույթների առաջին մրցանակ, 2001-2002։


== Ծանոթագրություններ ==
Լենինականի մանկական երկաթուղի

Լենինականի մանկական երկաթուղի, ներկայումս չգործող մանկական հանգստավայր Գյումրի քաղաքի արևմտյան մասում՝ Չերքեզի ձորի կանաչ գոտու և բարձունքների շրջանում։ Գործել է 1969 թվականից մինչև 1988 թվականը։
Կառուցումն սկսվել է դեռևս 1937 թվականին, Երկրորդ համաշխարհային պատերազմի տարիներին ընդհատվել է։ Լենինականի մանկական երկաթուղին ունեցել է 2700 մ երկարություն, երեք կայարան (Շողեր, Շուշան, Այծեմնիկ)։ Տարվա ընթացքում գործում էր մայիսի 1-ից մինչև նոյեմբերի 8-ը։ Ըստ Հայկական սովետական հանրագիտարանի, մեկ սեզոնում սպասարկել է 10 000 ուղևոր։
1988 թվականի ավերիչ երկրաշարժից հետո մանակական երկաթուղին չի գործում։ Գնացքն իր վագոններով վաճառված է, իսկ Շողեր կայարանի տարածքում հիմա գտնվում է «Ոսկե բլուր» կոչվող ռեստորանային համալիրը։
Բերսերուելո

Բերսերուելո (իսպ.՝ Berceruelo), մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռա դե Վինո շրջանում։ Տարածքը կազմում է 13.95 կմ2, բնակչությունը՝ 43 մարդ (2010 թվականի տվյալներով)։ Պրովինցիայի վարչական կենտրոնից գտնվում է 30 կմ հեռավորության վրա։
Լոպատինո (գյուղ, Վադսկի շրջան)

Անվան այլ կիրառումների համար տե՛ս՝ ԼոպատինոԼոպատինո (ռուս.՝ Лопатино), գյուղ Ռուսաստանի, Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1643

1643 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1643 թվականն է, 
XVII դարի 43-րդ տարին։


== Դեպքեր ==


== Ծնունդներ ==


== Մահեր ==
Սան Մասիմո

Սան Մասիմո (իտալերեն՝ San Massimo), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 723 մարդ, բնակչության խտությունը կազմում է 27 մարդ/կմ²։ Զբաղեցնում է 27կմ² մակերես։ Փոստային ինդեքս՝ 86027, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 780132
Էլեկտրոնային փոստ՝ comune.sanmassimo@libero.it
Պաշտոնական կայք՝ http://www.comune.sanmassimo.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նաջախավո

Նաջախավո (վրաց.՝ ნაჯახავო), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 110 մետր բարձրության վրա։ Շրջկենտրոն Մարտվիլյից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1054 մարդ։


== Ծանոթագրություններ ==
Խնով

Խնով (ռուս.՝ Хнов, ռուտ.՝ Хин), գյուղ Ռուսաստանի, Դաղստան հանրապետության Աղտինսկի շրջանի կազմում։
Բնակչությունը 2012 թվականին գրանցված տվյալներով կազմում էր 2066 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իմեոն

Իմեոն, հին անունն է Միջին Ասիական լեռնազանգվածների խմբի, որը բաղկացած է այսօրվա Հինդու Կուշ, Պամիր և Տիան Շան լեռնազանգվածներից սկսած մինչև Զագրոս լեռները հարավ-արևմուտքում և Ալթայի լեռները հյուսիս-արևելքում միանալով Կունլուն, Կարակորամ և Հիմալայներին հարավ-արևելքում։
Տեյե Արժանտի

Տեյե Արժանտի (ֆր.՝ Teillet-Argenty), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Հարավային Մոնլյուսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03279։


== Բնակչություն ==
Համայնքի բնակչությունը 2008 թվականին կազմում էր 517 մարդ։


== Տնտեսություն ==
2007 թվականի տվյալներով 331 աշխատունակ տարիքի մարդկանցից (15-64 տարեկան) 254-ը տնտեսապես ակտիվ էին, 77-ը անգործունակ (ակտիվության ցուցանիշը 76,7 %, 1999 թվականին եղել է՝ 68,6 %)։ 254 աշխատունակ բնակիչներից 226-ը աշխատում էին (128 տղամարդ և 98 կին), անաշխատանք էին 28-ը (13 տղամարդ և 15 կին)։ 77 անգործունակ մարդկանցից 20-ը աշակերտներ կամ ուսանողներ են, 29-ը թոշակառու, 28-ը անաշխատունակ էին այլ պատճառներով։


== Տեսարժան վայրեր ==
Արժանտի եկեղեցի՝ XII դար
Պրա ամբարտակ (XIX դար)
Պրա ժամատուն (XII դար)
Սեն Մորիս եկեղեցի (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տեյե Արժանտի» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-28 
«Տեյե Արժանտի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Մանդարա լեռնաշղթա

Մանդարա (ֆր.՝  Monts Mandara, անգլ.՝  Mandara Mountains), հրաբխային լեռնաշղթա, ձգվում է Նիգերիայի և Կամերունի սահմանի հյուսիսային հատվածի երկայնքով՝  հարավում գտնվող Բենուա գետից  մինչև Մաուրա քաղաքի հյուսիս-արևմտյան սահմաններ։ Լեռնաշղթայի ամենաբարձր գագաթը Ուպե լեռն է (1․494 մետր)։ Տարածաշրջանը խիտ բնակեցված է Չադի լեզուներով խոսող մոֆու և կիրդի ցեղերով։
Մանդարայի լեռներում, այդ թվում՝ Դիյ Գիդ Բիյ (Diy-Gid-Biy DGB) հնագիտական հուշարձանի տարածքում իրականացվել են հնագիտական լայնածավալ հետազոտություններ։


== Երկրաբանություն ==
Ռումսիկի գյուղի մոտակայքում գտնվող Մանդարա լեռների Կապսիկի գագաթը ձևավորվել է միլիոնավոր տարիներ առաջ, երբ Աֆրիկյան մայրցամաքի  սալաքարերի տակ գտնվող բազալտային ապարների հանքաշերտերը բարձրացել են և մասնատվելով  դուրս են մղվել մակերես։ Ժամանակին կլիման ավելի խոնավ է եղել։ Տեղումների մեծ քանակի պատճառով առաջացել են բազմաթիվ հոսող գետեր։ Գետերը թափանցելով ճեղքվածքների մեջ խորացրել և ընդլայնել են խզվածքները՝ տարածքը դարձնելով խորդուբորդ։
Հրաբխային ակտիվությունը մեծ դեր է ունեցել միջավայրի ձևավորման վրա։ Լավայի ժայթքումներն առաջացրել են հրաբխային կոներ, որոնց խառնարանները մագմայի պնդացման պատճառով փակվել են։ Կարծրացած խառնարանները, որոնք կոչվում են հրաբխային խցաններ, ավելի դիմացկուն են էրոզիայի դեմ, քան հրաբուխների արտաքին կոները։ Նախկին հրաբուխներից՝ էրոզիայի հետևանքով մնացել են այնպիսի խառնարաններ,որոնք հիշեցնում են ասեղի նման սուր պտուտակներ, ինչպիսիք է՝ Կասպիկի գագաթը։


== Պատկերասրահ ==

		
		
		
		


== Ծանոթագրություններ ==
Ազատության զանգ

Ազատության զանգ (անգլ.՝ Liberty Bell), ԱՄՆ Փենսիլվանիա նահանգի Ֆիլադելֆիա քաղաքում գտնվող զանգ, որը համարվում է ԱՄՆ անկախության պատերազմի սիմվոլներից մեկը։ 1776 թվականի հուլիսի 8-ին զանգի ձայնը Ֆիլադելֆիայի քաղաքացիներին հրավիրել է քաղաքային հրապարակ, որտեղ երկրորդ մայրցամաքային կոնգրեսի անդամները կարդացել են ԱՄՆ-ի անկախության հռչակագիրը։ Իր ներկայիս անվանումը ստացել է 1837 թվականին, այն բանից հետո, երբ դարձել է աբոլիցիոնիստների շարժման խորհրդանիշը։


== Արտաքին տեսք ==
Զանգը կշռում է մոտ 2080 ֆունտ (943 կգ)։ Այն ունի 3,7 մետր շրջագիծ և 1 մետր բարձրություն։ Պատրաստված է պղնձից (70 %), կապարից, ցինկից, արսենից, ոսկուց և արծաթից (5 %)։ Պատրաստվել է «Whitechapel Bell Foundry» ընկերության կողմից՝ Լոնդոնում։

Զանգի վրա գրված է՝ «Եվ հայտարարեք ազատություն երկրի վրա՝ նրա բոլոր բնակիչների համար» (Աստվածաշունչ, Ղևտական 25.10 (անգլ.՝ Proclaim liberty throughout all the land unto all the inhabitants thereof)): Զանգի վրա գրված է նաև, որ այն պատրաստել են վարպետներ Պասսը և Սթուն՝ Փենսիլվանիա նահանգի պատվերով։
Համարվում է, որ զանգի վրայի ճեղքը հայտնվել է 1817- 1846 թվականներին։ Այն բանից հետո, երբ 1846 թվականին, ի պատիվ Ջորջ Վաշինգտոնի ծննդյան տոնի, զանգը անդադար խփել են մի քանի ժամ, ճեղքն ավելի է մեծացել։ Կար վտանգ, որ այն կարող է բաժանվել երկու մասի, այդ իսկ պատճառով, ԱՄՆ ղեկավարությունը հրաժարվեց այն պարբերաբար օգտագործելու մտքից։


== Ներկա դրություն ==

1976 թվականին՝ ԱՄՆ անկախության տոնի 200 ամյակին ընդառաջ, զանգը հանվել է Ինդեփենդենս Հոլի աշտարակից, որտեղ երկար տարիներ պահվել է և ներկայումս գտնվում է ոչ այնքան հեռու կառուցված հատուկ տաղավարում։
Զանգի տաղավարը և Անկախության սրահը (Ինդեփենդենս Հոլը) համարվում են ԱՄՆ ազգային պատմական այգու բաղկացուցիչ մաս։ 2003 թվականի հոկտեմբերին թանգարանում բացվել է Ազատության զանգի սրահը։
Ամեն տարի հուլիսի 4-ին ժամը 14:00-ին Անկախության հռչակագրի ստորագրողների սերունդները 13 անգամ խփում են զանգը՝ ի պատիվ այն 13 նահանգների, որոնք 1776 թվականին առաջինն են ստորագրել հռչակագիրը։


== Հետաքրքիր փաստեր ==
Զանգը նորակառույց տաղավարում տեղադրելու գաղափարը ոչ միանշանակ է ընդունվել ամերիկյան հասարակության կողմից։ Այսպես, այն վայրում, որտեղ ներկայումս գտնվում է զանգը 18-րդ դարի 90-ական թվականներին կառուցված է եղել Ջորջ Վաշինգտոնի ստրուկների տունը։ ԱՄՆ առաջին նախագահը, մինչև Սպիտակ տան կառուցումը, բնակվելիս է եղել Ֆիլադելֆիայում։
«Ազգի գանձերը» արկածային ֆիլմում ազատության զանգը համարվում է դեպի տամպլիերների գանձարան տանող բանալիներից մեկը։
1996 թվականի ապրիլի 1-ին (ծիծաղի համաշխարհային օր) «Taco Bell» ընկերությունը հայտարարել է, որ գնել է զանգը՝ ԱՄՆ պետական պարտքը «թեթևացնելու» համար և վերանվանել «Տակոյի ազատության զանգ»։
Ազատություն ռադիոկայանի նախկին լոգոյի վրա պատկերված է եղել ազատության զանգը։
Զանգը հիշատակվում է «Ինչպես հանդիպեցի ձեր մայրիկին» ամերիկյան հեռուստասերիալի առաջին եթերաշրջանի երրորդ սերիայում, երբ Թեդ Մոսբին և Բարնի Սթինսոնը պատրաստվում են լիզել զանգը։
Ազատության զանգը պատկերված է ամերիկյան դեսպանատների կողմից տրամադրվող ԱՄՆ մուտքի վիզաների վերևի աջ անկյունում։


== Ծանոթագրություններ ==
(1546) Իժակ

(1546) Իժակ (անգլ.՝ Izsak), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 28-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 3,176787 ա. մ., առավելագույնը մոտենում է 2,7912 ա. մ. հեռավորության վրա և հեռանում 3,5623 ա. մ.։ Արեգակի շուրջ մեկ ամբողջական պտույտ է կատարում 2068,14 երկրային օրվա ընթացքում, իր ուղեծրով շարժվելով միջինում 0,174069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1546) Իժակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գենադի Հայրապետի Աղաջանյան

Անվան այլ կիրառումների համար տե՛ս՝ Գենադի Աղաջանյան (այլ կիրառումներ)Գենադի Աղաջանյան (14 ապրիլի, 1954, Բիյսկի, Ալթայի երկրամաս - 8 մարտի, 1992, Աղդամի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Գենադի Աղաջանյանը ծնվել է 1954 թ. ապրիլի 14-ին, Ալթայի երկրամասի Բիյսկի խորհտնտեսությունում, ղլիժբաղցու ընտանիքում։ 1956 թ. տեղափոխվել է հայրենի Ղլիժբաղ։ Ավարտել է Ասկերանի միջնակարգ դպրոցը։ Զինվորական պարտադիր ծառայությունն անցել է Չեխոսլովակիայում։ Զորացրվելուց հետո աշխատել է Ասկերանի գարեջրի գործարանում, ապա՝ մարզային հոգենյարդային դիսպանսերում, որպես սանիտար։ Ազգային-ազատագրական պայքարի տարիներին հերթապահել է Փառուխ-Խրամորթ-Ասկերան-Նախիջևանիկ-Փրջամալ-Արանզամին-Սառնաղբյուր գծի երկայնքով, մասնակցել է Խոջալուի, Լաչին-Ղույի պաշտպանությանը։ Զոհվել է 1992 թ. մարտի 8-ին Աղդամի շրջանից զինված հրոսակախմբերի հերթական հարձակումը ետ մղելիս։ Հետմահու պարգևատրվել է «Արիության համար» մեդալով։ Ամուսնացած էր, ունի երկու երեխա։ Հանգչում է Ասկերանի գերեզմանատանը։


== Ծանոթագրություններ ==
Վյատկա (գյուղ, Պուտիվիլի շրջան)

Անվան այլ կիրառումների համար տե՛ս՝ Վյատկա (այլ կիրառումներ)Վյատկա (ուկրաիներեն՝ Вятка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Վյատկա գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սարգիս Գալիկյան

Վիքիպեդիայում կան հոդվածներ  Գալիկյան ազգանունով այլ մարդկանց մասին:Սարգիս Գալիկյան (1892 թվական, Իչմե (Գեյվե) գյուղ), հայ բժիշկ։


== Կենսագրություն ==
Ծնվել է 1892 թվականին, Բուրսայի նահանգի Նիկոմիդիայի գավառակի Իչմե (Գեյվե) գյուղում։ Հաճախել է Կ. Պոլ­սի Բանկալթի թաղամասի Բագրատունի վարժարանը։ Ուսանել է բժշկական համալսարանում։ Եղել է հնչա­կյան կու­սակ­ցու­թյան ուսանողական միության անդամ։ Մահացել է հիվանդությունից, Հալեպում աքսորված ժամանակ, տակավին երիտասարդ հասակում։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Թէոդիկ, Յուշարձան նա հատակ մտաւորականութե ան, Բ. տպագրութիւն, Երեւան, ապրիլ 24, 1985։
Միսկյուրլի

Միսկյուրլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 31 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ալասա (Լիմասոլի շրջան)

Ալասա (հուն․՝ Άλασσα), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 201 մարդ, հիմնականում՝ հույն կիպրացիներ։
Մինչ 1974 թվականի թուրքերի ներխուժումը գյուղում և հարակից տարածքներում բնակվել են նաև թուրքեր, որոնք հետագայում տեղահանվել են։


== Ժողովրդագրություն ==


== Ծանոթագրություններ ==
Ֆրից Վալտերի մեդալ

Ֆրից Վալտերի մեդալ, ամենամյա ֆուտբոլային մրցանակ, որը տրվում է Գերմանիայի ֆուտբոլի ասոցիացիայի կողմից: Ունի 4 կատեգորիա: Տրվում է տարվա լավագույն գերմանացի մինչև 17, 18, 19 տարեկան ֆուտբոլիստներին և լավագույն գերմանացի կին ֆուտբոլիստին:
Մեդալը անվանված է Ֆրից Վալտերի՝ 1954 թվականի աշխարհի առաջնության Գերմանիայի հավաքականի ավագի անունով:
Առաջին անգամ մեդալը շնորհվել է 2005 թվականի հոկտեմբերի 12-ին Համբուրգում՝ Գերմանիայի՝ Չինաստանի դեմ խաղից առաջ:


== Հաղթողներ ==


=== 2005 ===


=== 2006 ===


=== 2007 ===


=== 2008 ===


=== 2009 ===


=== 2010 ===


=== 2011 ===


=== 2012 ===


=== 2013 ===


=== 2014 ===


=== 2015 ===


=== 2016 ===


== Ծանոթագրություններ ==
Դմիտրիևա Սլոբոդա

Դմիտրիևա Սլոբոդա (ռուս.՝ Дмитриева Слобода), գյուղ Ռուսաստանի Վլադիմիրի մարզի Մուրոմ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանեփի իրացումը Վրաստանում

Կանեփի իրացումը Վրաստանում 2018 թվականի հուլիսի 30-ից ի վեր օրինական է։


== Աճեցում ==
Տեղական բնակչության պահանջների սպառման նպատակով Վրաստանի տարբեր երկրամասերում մշտապես անօրինական կերպով աճեցվել են որոշակի քանակությամբ կանեփազգի խոտաբույսեր։ 2005 թվականից ի վեր Վրաստանը ծառայել է որպես Կենտրոնական Ասիայից դեպի Ռուսաստան և Եվրոպա տարվող թմրամիջոցների տարանցման ուղի։


== Կանխարգելիչ միջոցներ ==
Նախքան կանեփի իրացման օրինականացումը, Վրաստանի կառավարությունը հետևողական քաղաքականություն էր վարում հակաիրավական գործունեություն ծավալող թիրախային խմբի ներկայացուցիչների համար։ Երկրի օրենսդրությունը իրավախախտների համար սահմանում էր մինչև 14 տարի ազատազրկում։ Այնուամենայնիվ, թմրամիջոցների ապաքրեականացման համար երկրում 2015 թվականից գործում է «Սպիտակ աղմուկ» քարոզչական խումբը։ Թմրանյութեր օգտագործող քաղաքացիներից որպես վարչական տույժ հավաքված գումարը առաջին տարում կազմել է $11.3 միլիոն։


== Բարեփոխումներ ==


== Տես նաև ==
Կանեփի իրացումը Մակեդոնիայի Հանրապետությունում


== Ծանոթագրություններ ==


== Արտաքին հղումներ ==
Կանեփի օրինականացման մասին օրենք
Ազատ մաքսային գոտի

Ազատ մաքսային գոտի, խոշոր նավահանգստի, երկաթուղային հանգույցի, օդանավակայանի կամ դրանց հարող շրջանների հատուկ տարածք, որտեղ բացակայում է կամ իջեցված են մաքսային տուրքերը։ Այն օգտագործվում է ապրանքների ապրանքների պահպանման, պահեստավորման, տեսակավորման, վերափաթեթավորման, մշակման համար։


== Ծանոթագրություններ ==
Գավրիլովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ԳավրիլովկաԳավրիլովկա (ուկրաիներեն՝ Гаврилівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Գավրիլովկա գյուղում բնակվում էր 835 մարդ։ Բնակավայրը զբաղեցնում է 0,599 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուրգեն Քալաշյան

Քալաշյան Գուրգեն Գրիգորի (ծնվել է 1902 թ. Թիֆլիսում - մահացել է 1974 թ. Երևանում), Վրաստանում սովետական իշխանության համար պայքարի մասնակից, կուսակցական աշխատող։ ԽՄԿԿ անդամ 1919 թ.։
1919 թ. ավարտել է Թիֆլիսի ռեալական ուսումնարանը։ 1931-1930 թվականներին սովորել է Կոմինտերնի լենինյան միջազգային դպրոցում, ապա՝ Կարմիր պրոֆեսուրայի պատմակուսակցական ինստիտուտում։ Մասնակցել է աշակերտական հեղափոխ․ կազմակերպությունների, Վրաստանի կոմունիստական երիտասարդական «Սպարտակ» կազմակերպության աշխատանքներին։ Եղել է Վրաստանի ԿԵՄ–ի 2-րդ շրջկոմի պատասխանատու, ապա՝ ԿԵՄ–ի Թիֆլիսի կոմի տեիքարտուղար։ Վրաստանում մենշևիկյան իշխանությունների կողմից բազմիցս ձերբակալվել է։ 1921-1930 թթ. Քալաշյանը եղել է կուսակցության Ալավերդու և Սանահինի շրջկոմների, Դիլիջանի, Ղարաքիլիսայի, Երևանի, Զանգեզուրի, Լենինականի գավկոմների քարտուղար, ՀԿ(բ) կ Կենտկոմի կազմբաժնի վարիչ։ 1930-1931 թթ.՝ Անդրերկրկոմի ինքնավար հանրապետություն ների և մարզերի սեկտորի վարիչ։ 1933 թ. ՀամԿ(բ) կ ԿԿ–ի կողմից մոբիլիզացվել և որպես կուսկազմակերպիչ ուղարկվել է նախ Դնեպրոպետրովսկի, ապա Ռոստովի շոգեքարշանորոգման գործարան։ 1944 թվականից կատարել է տնտ․ աշխատանքներ։ Պարգևատրվել է Աշխատանքային կարմիր դրոշի շքանշանով։
Պավել Մոնչիվոդա

Պավել Մոնչիվոդա-Յաստշեմբսկի (լեհ.՝ Paweł Mąciwoda-Jastrzębski, փետրվարի 20, 1967(1967-02-20), Վելիչկա, Lesser Poland Voivodeship, Լեհաստան), լեհ բաս կիթառիստ։ 2004 թվականի հունվարի 10-ից հանդիսանում է Scorpions խմբի անդամ։


== Կենսագրություն ==
Պավելը բաս կիթառ սկսել է նվագել 15 տարեկանից, որի համար ստացել է «բեյբի» (անգլերենից՝ "մանուկ") մականունը։ 80-ական թվականներին եղել է ջազային Little Egoists խմբի անդամ, որի կազմում թողարկել է իր առաջին կոմպակտ սկավառակը (Radio Wieliczka): Եղել է Düpa ևPüdelsi խմբերի անդամ։ Նա ջազ-ռոքային Walk Away խմբի անդամ է եղել, որտեղ ձայնագրել է Magic Lady. ալբոմը։
1990 թվականին մեկնել է ԱՄՆ։ ԱՄՆ-ում դարձել է բլյուս ռոքային Homewreckers խմբի անդամ։ 1991 թվականին երաժիշտը տեղափոխվել է Ֆլորիդա, որտեղ միացել է Genitorturers խմբին։ Ավելի ուշ մեկնել է Նյու Յորք և Չիկագո՝ համագործակցելով մի շարք խմբերի հետ։ 1996 թվականին Ադամ Հոլցմանի հետ միասին ստեղծել է «Section 31» խումբը՝ ձայնագրելով Time Traveler ալբոմը։
1997-1999 թվականներին TSA խմբում ձայնագրել է իր երկրորդ կոմպակտ սկավառակը։ 2001 թվականին վերադարձել է Լեհաստան։ Համագործակցել է տեղի խմբերի հետ՝ Oddział Zamknięty, Funk de Nite, Redkot, LAPd, Virgin Snatch։
2003 թվականի դեկտեմբերի 20-ին տեղի ունեցավ նրա առաջին համերգը Scorpions խմբի հետ։ Խմբի պաշտոնական ներկայացուցիչ դարձավ 2004 թվականի հունվարի 10-ին։ Նրա մասնակցությամբ թողարկվեցին «Unbreakable» (2004 թվական), «Humanity — Hour 1» 2007, «Sting In The Tail» (2010 թվական), «Comeblack» (2011 թվական) և «Return To Forever» (2015 թվական) սինգլները։
2009 թվականին Ջեգոջ Մարկովսկու, Պետեր Վրուբելի, Օլաֆ Դերգլասոֆի և Մաց Մալենչուկ հետ մասնակցել է WU-HAE խմբի առաջին ալբոմի ձայնագրման աշխատանքներին։ Ալբոմը ստացել է Opera Nowohucka անվանումը։
2013 թվականին ճանաչվել է Լեհաստանի լավագույն բաս կիթառիստ։


== Ծանոթագրություններ ==


== Արտաքին հղումներ ==
http://www.jimi-club.ru/foto/Scorpions_18_03_2010.html(չաշխատող հղում)
http://www.the-scorpions.com/english/theband/pawel_maciwoda.asp Archived 2010-03-29 at the Wayback Machine.
Կոմինտերն (գյուղ, Կոզելշչինայի շրջան)

Անվան այլ կիրառումների համար տե՛ս՝ ԿոմինտերնԿոմինտերն (ուկրաիներեն՝ Комінтерн), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կոմինտերն գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կավալո (կղզի)

Կավալո (ֆր.՝ Île de Cavallo), կղզի Միջերկրական ծովում՝ Կորսիկա և Սարդինիա կղզիների միջև։


== Աշխարհագրություն ==
Կորսիկան Լավեսսի կղզեախմբի միակ բնակելի կղզին է։ Գտնվում է Կորսիկայի ծովեզրերից 2,3 կմ հեռավորության վրա։ Նա ունի մոտ 13 կմ հեռավորություն իտալական Սարդինիա կղզուց։
Կավալան համարվում է ֆրանսիական կղզի, չնայած նրան, որ նախկինում պատկանել է Իտալիային։ Կղզու տարածքը՝ 120 հեկտար։ Ամենաբարձր կետը՝ 32 մետր ծովի մակարդակից բարձր։
Այն համարվում է նաև ոչ մեծ նավահանգիստ։


== Պատմություն ==
Կավալոն ունի հարուստ պատմություն։ Նրա պատմությունը սկսվել է այն օրերից, երբ Հին Հռոմից բանտարկյալներ են ուղարկվել կղզի՝ ընդերքից գրանիտ հավաքելու նպատակով (Գրանիտը օգտագործվում էր հուշարձաններ կառուցելու համար)։
Օգոստոս Օկտավիանոսի ժամանակահատվածից այն դարձավ լքված կղզի և մնաց անմարդաբնակ մինչ 1800 թվականը։ 1800 թվականից այստեղ սկսեց ապրել մի հովիվ։


== Զբոսաշրջություն ==
Կղզում թույլատրվում է երթևեկել միայն հեծանիվներով և էլեկտրական մեքենաներով։


== Ծանոթագրություններ ==


== Արտաքին հղումներ ==
Фото острова.
Դավիթ Դավթյան

Դավիթ Գրիգորի Դավթյան (1880, Տրապիզոն, Օսմանյան կայսրություն - ապրիլի 25 (մայիսի 8), 1911, Մարզվան, Սեբաստիայի վիլայեթ, Օսմանյան կայսրություն), հայ ջութակահար։


== Կենսագրություն ==
Սովորել է Վենետիկի Մուրատ-Ռափայելյան վարժարանում, երաժիշտ Տիգրան Կյուրեղյանի դասարանում, ապա՝ Վենետիկի կոնսերվատորիայում։ 1900 թվականին ավարտել է Բրյուսելի կոնսերվատորիան, աշակերտել Ց. Թոմսոնին, տարբեր ժամանակներում նաև Օ. Շևչիկին, Յա. Կուբելիկին, Պ. Սարասատեին։ 1904 թվականին Բրյուսելի Միջազգային մրցույթում արժանացել է առաջին մրցանակի, հրավիրվել է Բրյուսելի կոնսերվատորիա՝ որպես ջութակի դասարանի պրոֆեսոր։ 1905 թվականին համերգներ է տվել Բրյուսելում, Փարիզում, Լոնդոնում, Ամստերդամում և Եվրոպայի այլ քաղաքներում, Եգիպտոսում։ 1906 թվականից համերգներով հանդես է եկել Թիֆլիսում, Երևանում, Վաղարշապատում, Կարսում, Ռուսաստանի քաղաքներում։ Համերգացանկում ընդգրկել է Բախի, Բեթհովենի, Շումանի, Գրիգի, Պագանինիի, Սեն-Սանսի, Սարասատեի, Էռնեստի, Բացինիի, Վյոտանի ստեղծագործությունները, ինչպես և հայ ժողովրդական երգեր։ 1908 թվականին դասավանդել է Թիֆլիսի Ներսիսյան դպրոցում, սերտ կապի մեջ եղել Կոմիտասի, Արմեն Տիգրանյանի, Ռոմանոս Մելիքյանի և այլ երաժիշտների հետ։ Գրել է «Հայու հոգին», «Կիլիկիոյ արցունքներ», «Անուշ յիշատակներ», «Մահուան քայլերգ», մանրանվագներ, բանաստեղծություններ, հոդվածներ։ Դավթյանի վերջին ելույթը տեղի է ունեցել Թուրքիայի Մարզվան քաղաքում, ուր և 24 ապրիլի 1911 թվականին 31 տարեկանում մահացել է սրտի կաթվածից։


== Մրցանակներ ==
Բրյուսելի միջազգային մրցույթի դափնեկիր


== Ծանոթագրություններ ==
Բալլադ սեղանի մասին

«Բալլադ սեղանի մասին» (ռուս.՝ «Баллада о столе»), 1955 թվականին «Սոյուզմուլտֆիլմ» ստուդիայում նկարահանված խորհրդային տիկնիկային մուլտիպլիկացիոն ֆիլմ։ Ռեժիսորներ Միխայիլ Կալինինը և Ռոման Դավիդովը նկարահանել են մուլտֆիլմը մեծերի համար բյուրոկրատիայի մասին։ Մուլտֆիլմի սցենարի հեղինակը խորհրդային բանաստեղծ Ալեքսանդր Բեզիմենսկին է, ով գեղարվեստական ընթերցանության վարպետ Իգոր Իլյանսկու հետ համատեղ կատարել է մուլտֆիլմի հնչյունավորումը։


== Սյուժե ==
Մուլտֆիլմը ներկայացնում է երգիծական պատմություն փոքրիկ աշխատողի մասին, որի պաշտոնը բարձրացնում են իր եռանդի և համեստության համար։ Դառնալով որոշակի հաստատության ղեկավար՝ հերոսը միանգամից փոխվում է, աշխատակիցների և հաճախորդների նկատմամբ դառնում է ավելի կոպիտ, ոչ մեկին չի թողնում իր շքեղ կահավորված աշխատասենյակ, իսկ իսկական աշխատանքային գործունեությունը փոխարինում է բյուրոկրատական քաշքշուկով։ Բայց դա երկար չի տևում։


== Հետաքրքիր փաստեր ==
Մուլտֆիլմը հայտնի է դարձել որպես Ռոման Դավիդովի ռեժիսորական նորամուտ, որը հետագայում նկարահանել է խորհրդային ամենահայտնի մուլտֆիմերից մեկը՝ «Մաուգլին»։ Միխայիլ Կալինինը դրանից առաջ գրել էր «Անծանոթ ձայն» (1949) մուլտֆիլմի սցենարը, որը նույնպես ունի երգիծական բովանդակություն։


== Մուլտֆիլմի մասին ==

— Գեորգի Բորոդին, Կինոստուդիա «Սոյուզմուլտֆիլմ». Պատմական համառոտ ակնարկ


== Ծանոթագրություններ ==


== Արտաքին հղումներ ==
Բալադ սեղանի մասին մուլտֆիլմը «Անիմատոր.ռու» կայքում
Չերվոնի Տաշլիկ

Չերվոնի Տաշլիկ (ուկրաիներեն՝ Червоний Ташлик), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Չերվոնի Տաշլիկ գյուղում բնակվում էր 23 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիցեսի

Փիցեսի (վրաց.՝ ფიცესი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1150 մետր բարձրության վրա։ Շրջկենտրոն Գորիից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==